ซื้อเฟอร์เข้าบ้านซื้อหุ้นเข้าพอร์ต
วันก่อนผมมีความคิดอยากซื้อเฟอร์นิเจอร์เข้าคอนโดที่เพิ่งซื้อไป ตอนแรกก็อยากจะซื้อแบบที่มาพร้อมคอนโดเลย แต่ก็กลัวว่าจะไม่ถูกใจเพราะไม่เห็นของจริง เลยไม่แน่ใจในคุณภาพของวัสดุที่ใช้ และที่สำคัญคือตอนนี้พวกเฟอร์นิเจอร์มีการแข่งขันกันมาก ทั้งในเรื่อง Design และราคาที่ถูกลง จึงตัดสินว่าซื้อเอาเองตอนคอนโดเสร็จดีกว่า น่าจะได้ราคาดี Design ทันสมัย (ไม่เหมือนห้องอื่นๆ) และเมื่อไปตามโชว์รูมของบริษัทเฟอร์นิเจอร์ต่างๆ ก็รู้สึกทึ่งถึงบริการของเขาที่เรียกได้ว่าเป็น Customer Centric จริงๆ เพราะเขาไม่ได้ขายเฟอร์นิเจอร์อย่างเดียว แต่ขาย Design ขาย Solution ให้กับลูกค้า ขอยกตัวอย่างบริการที่บริษัทเฟอร์นิเจอร์ชั้นนำแห่งหนึ่งมีให้กับลูกค้า เช่น
14 ก.พ. 2556

วันก่อนผมมีความคิดอยากซื้อเฟอร์นิเจอร์เข้าคอนโดที่เพิ่งซื้อไป ตอนแรกก็อยากจะซื้อแบบที่มาพร้อมคอนโดเลย แต่ก็กลัวว่าจะไม่ถูกใจเพราะไม่เห็นของจริง เลยไม่แน่ใจในคุณภาพของวัสดุที่ใช้ และที่สำคัญคือตอนนี้พวกเฟอร์นิเจอร์มีการแข่งขันกันมาก ทั้งในเรื่อง Design และราคาที่ถูกลง จึงตัดสินว่าซื้อเอาเองตอนคอนโดเสร็จดีกว่า น่าจะได้ราคาดี Design ทันสมัย (ไม่เหมือนห้องอื่นๆ) และเมื่อไปตามโชว์รูมของบริษัทเฟอร์นิเจอร์ต่างๆ ก็รู้สึกทึ่งถึงบริการของเขาที่เรียกได้ว่าเป็น Customer Centric จริงๆ เพราะเขาไม่ได้ขายเฟอร์นิเจอร์อย่างเดียว แต่ขาย Design ขาย Solution ให้กับลูกค้า ขอยกตัวอย่างบริการที่บริษัทเฟอร์นิเจอร์ชั้นนำแห่งหนึ่งมีให้กับลูกค้า เช่น 
บริการให้คำปรึกษาด้านการตกแต่งภายในให้เหมาะสมกับสไตล์ของเฟอร์นิเจอร์
บริการออกแบบและจัดวางเฟอร์นิเจอร์ให้ลงตัวกับทุกพื้นที่ โดยดีไซเนอร์มืออาชีพ
โปรแกรมแสดงภาพเสมือนจริง 3 มิติ 360 องศา สำหรับทุกห้อง ทุกขนาดพื้นที่สามารถปรับเปลี่ยนโทนสีห้อง วัสดุ และ Design ของเฟอร์นิเจอร์ได้ตามต้องการ พร้อมแสดงภาพของใช้ ของตกแต่งบ้าน เช่น ผ้าม่าน พรม โคมไฟ ฯลฯ ประหยัดเวลา ด้วยการออกแบบที่รวดเร็วภายใน 30 นาที 
บริการวัดพื้นที่จริงที่บ้านโดยดีไซเนอร์มืออาชีพ เพื่อทำการออกแบบและผลิตเฟอร์นิเจอร์ทุกชิ้น ทั้งชุดห้องนอน ห้องนั่งเล่น ห้องรับประทานอาหาร ห้องครัว และเฟอร์นิเจอร์บิลต์อิน ให้ลงตัวกับพื้นที่จริง
บริการคำนวณค่าใช้จ่ายในการตกแต่งห้อง พร้อมจัดทำใบเสนอราคาตามจริง ให้คุณรู้ค่าใช้จ่าย ได้ห้องที่สวยตรงใจ ในงบประมาณที่ลงตัว
ผมเห็นเลยว่าเราจะไม่ได้รับคำแนะนำให้มองเฟอร์นิเจอร์เป็นชิ้นๆ อีกแล้ว และแน่นอนหลาย Design ที่ดีไซเนอร์แนะนำ ราคาก็สูงเกินงบประมาณของเรา เราก็มักจะเริ่มมองแยกชิ้นว่าแต่ละชิ้นราคาเท่าไร เพื่อดูว่าจะตัดลดค่าใช้จ่ายตรงไหนได้บ้าง อย่างเช่น โต๊ะแพง ก็ขอเปลี่ยนโต๊ะบ้าง ลดขนาดโต๊ะบ้าง หรือเห็นตู้เล็กถูกดี ขอเพิ่มเป็น 2 ตู้ ฯลฯ แต่ยิ่งปรับยิ่งเละ ภาพรวมออกมายิ่งไม่สวย ดังนั้นเมื่อมีปัญหาเรื่องงบประมาณ ดีไซเนอร์ก็มักจะแนะนำชุดเฟอร์นิเจอร์ใหม่ หรือปรับปรุงเฟอร์นิเจอร์บางอย่างที่เหมาะกับเรา
มานึกๆ ดูก็เหมือนกับการบริหารเงินลงทุนหรือพอร์ตของเราเองเช่นกัน หลายครั้งเวลาเราไปพบที่ปรึกษาทางการเงิน เราก็มักจะวางแผนระยะยาว เช่น วางแผนการเงินเพื่อการศึกษาของลูกหรือเพื่อเกษียณ ฯลฯ เรากับที่ปรึกษาทางการเงินก็จะแนะนำแผนการลงทุน สร้างพอร์ตการลงทุนที่คำนึงถึงผลตอบแทนที่คาดหวังที่ทำให้เราบรรลุเป้าหมายที่วางไว้ และมีความเสี่ยงอยู่ในระดับที่เหมาะสมกับเรา แต่เวลาปฏิบัติจริงเรามักจะถูกความกลัวกับความโลภเข้าครอบงำการตัดสินใจ เวลาเห็นหุ้นขึ้นมากๆ ก็ทนความโลภไม่ได้ โดดเข้าไปเล่นหุ้นกับเขาด้วย (กลัวตกรถไฟ) แต่เวลาที่เห็นหุ้นเริ่มปรับลดลงอย่างสัปดาห์ที่ผ่านมา ทั้งที่ปรับลดนิดเดียวก็ตกใจ ถูกความกลัวเข้าครอบงำ รีบเทขายทิ้ง (กลัวเป็นชาวดอย) โดยที่ไม่คำนึงถึงความเหมาะสมกับตนเองเลย (ซึ่งก็เหมือนกับการเพิ่มตู้ ลดโต๊ะ ตอนซื้อเฟอร์นิเจอร์นั่นเอง) การลงทุนด้วยอารมณ์แบบนี้ สุดท้ายมักจะไม่ประสบความสำเร็จและทำให้เงินที่ออมมาขาดทุน
ทางที่ถูกเราควรยึดมั่นกับพอร์ตเพื่อเป้าหมายระยะยาวเป็นหลัก เช่น หากความเหมาะสมสำหรับเราควรมีหุ้นประมาณ 40% ตราสารหนี้ 45% อสังหาริมทรัพย์ 8% สินค้า Commodities 7% โดยอาจกำหนดช่วงความผันผวนสำหรับการปรับการลงทุนของแต่ละประเภทหลักทรัพย์ที่ลงทุนเป็น 510% ซึ่งหมายถึงเราอาจปล่อยให้สัดส่วนหุ้นอยู่ในช่วง 3644% เป็นต้น เราก็ควรรักษาสัดส่วนการลงทุนระดับนี้ไว้จนกว่าจะมีการเปลี่ยนแปลงภายใน เช่น อายุ สุขภาพ ภาระรับผิดชอบ ฯลฯ หรือภายนอก เช่น ภาวะเศรษฐกิจ การเมือง ฯลฯ อย่างมีนัยสำคัญ และในภาวะที่การลงทุนต่างๆ มีความผันผวนรุนแรงขึ้นและถี่ขึ้น เราก็อาจปรับช่วงความผันผวนสำหรับการปรับการลงทุนของแต่ละประเภทหลักทรัพย์ที่เราลงทุนเป็น 1015% ก็ได้ การคงสัดส่วนการลงทุนอย่างนี้ เมื่อหุ้นขึ้นถึงที่กำหนดเราก็จะขายหุ้นบางส่วน หรือเมื่อหุ้นตกเราก็จะซื้อหุ้นเพิ่มขึ้น เพื่อคงสัดส่วนหุ้นเท่าเดิม วิธีนี้จะทำให้เราซื้อหุ้นเมื่อถูกและขายเมื่อแพง ในต่างประเทศหรือบางบริษัทประกันชีวิตในประเทศไทยก็มีการช่วยลูกค้าในการปรับพอร์ตแบบอัตโนมัติ เรียกว่า Automatic Rebalancing Program เช่นกัน การลงทุนแบบปรับพอร์ตอัตโนมัติอย่างนี้จะช่วยให้ใจเราไม่ต้องแกว่งไปกับภาวะตลาด ช่วยให้เรามีวินัยกับการลงทุนมากขึ้น ซึ่งเป็นสิ่งสำคัญยิ่งสำหรับการลงทุน
ส่วนการสร้างพอร์ตตนเอง อยากให้ลองปรึกษาที่ปรึกษาทางการเงินจริงๆ เพื่อสร้างพอร์ตการลงทุนที่เหมาะกับเราจริงๆ (ทีซื้อเฟอร์นิเจอร์ยังเลือกให้เข้ากับบ้าน เรื่องการสร้างพอร์ตก็ควรเลือกให้เข้ากับตนเอง) อย่าใช้วิธีง่ายๆ ที่บางคนชอบทำ เช่น ดูพอร์ตของคนที่ประสบความสำเร็จทางการเงินแล้วก็ลงทุนตาม เป็นต้น พอร์ตของใครก็พอร์ตของมัน แต่ละคนมีความเหมาะสมกับพอร์ตคนละแบบ ไม่จำเป็นต้องเหมือนกัน แม้คนที่อายุเท่ากัน พอร์ตก็ไม่จำเป็นต้องเหมือนกัน อย่างเช่น พอร์ตคุณเจริญ เจ้าสัวเบียร์ช้าง ก็ไม่เหมือนกับพอร์ตของผมแน่นอน (แม้อายุจะใกล้เคียงกันก็ตาม) เสียเวลาปรึกษาที่ปรึกษาทางการเงินสักนิด ดีกว่าเสียทั้งเวลา เสียทั้งเงิน หากไม่แน่ใจที่จะปรึกษาที่ปรึกษาทางการเงินตามสถาบันการเงิน ก็อยากแนะนำลองติดต่อสมาคมนักวางแผนการเงินไทย โทร. 02-22921967 หรือฝากคำถามถึงนักวางแผนการเงินก็ได้ที่ www.tfpa.or.th ไม่มีค่าใช้จ่ายครับ